open-index/open-wikipedia-markdown huggingface dataset:
Deepthroat Revolution

***Deepthroat Revolution*** a l'è on singol del cantautore talian Immanuel Casto, el primm estraa da l'album in studi vott *[[The Pink Album]]* e publicaa el 22 de giugn 2015.

## Video musegal
El video musegal, dirigiuu dal Casto istess (che ghe ha curaa la produzion insemma alla *Extreme Video*) insemma al March Ristori e 'l Luca Boni, a l'è staa publicaa el 18 de giugn 2015 per la prima voeulta a travers el canal Vevo del cantautor.

## Tracc

## Formazion
* Immanuel Casto – vos
* Keen – strumentazion, còr, produzion
* La Vergine d'Orecchie – còr
* Lorenzo Montanà – produzion
* Cristiano Sanzeri – missagg
* Alessandro Vanara – masterizzazion

## Nòt
Sognando Cracovia

***Sognando Cracovia*** a l'è on singol del cantautor talian Immanuel Casto, el quart estraa da l'album in studio sett *[[Freak & Chic]]* e publicaa el 15 de settember 2014.

## El bran
El bran el segna la terza collaborazion del cantautor cont la Romina Falconi, depos *[[Crash (Immanuel Casto)|Crash]]* e *Eyeliner*.

El titol del bran a l'è staa oltra scernii dal Casto per denominaa l'ultema tappa del gir in promozion a *Freak & Chic*, al qual ha ciappaa part anca la Falconi.

## Nòt
DiscoDildo

***DiscoDildo*** a l'è on singol del cantautor talian Immanuel Casto, el terz estraa da l'album in studio vott *[[The Pink Album]]* e publicaa el 24 desember 2015.

## Video musegal
El video musegal, dirigiuu dal Luca Tartaglia, a l'è staa publicaa el 24 de desember 2015 e a l'è staa giraa doperand di scenn del concert che gh'era staa a l*'Alcatraz* de Derghen el 2 desember 2015, alternaa a scenn da studi che a veden comè protagonist l'Immanuel Casto e la corista Micaela Ester Perardi.

## Tracc

## Formazion
* Immanuel Casto – vos
* Micaela Ester Perardi – vos giuntiva
* Keen – strumentazion, produzion
* Riccardo Ferrini – ghitara
* La Vergine d'Orecchie – còr
* Giampiero Ulacco – missagg
* Alessandro Vanara – masterizzazion

## Nòt


## Ligamm de foeura
* (EN) DiscoDildo, su Discogs, Zink Media.
Ettore Sottsass

L**Ettore Sottsass** junior (Innsbruck, 14 de settember 1917, Milan, 31 dicember 2007) l'è staa on designer, architett e fotograf italian.
Lara Gut

La **Lara Gut** (Sorengh, 27 avril 1991) l'è ona sciadora alpina svizzera. L'è vuna di atletta pussee important de la squadra svizzera, e l'ha vengiuu ona medaja olimpega, quater mondiai e ona Coppa del Mond de supergigant.

## Biografia
Nassuda a Sorengh e chersuda a Coman, l'è de pader svizzer e mader de Zòne, in provincia de Bressa, l'ha scominciaa a scià ad Airoeu e i sò primm gar hinn staa in del 2006.

## Carera sportiva
Sexual Navigator

***Sexual Navigator*** a l'è on singol del cantant talian Immanuel Casto, el terz estraa da l'album in studi sett *[[Freak & Chic]]* e publicaa el 13 de giugn 2014.

El singol el gh'ha veduu la partecipazion vocala de la drag queen Minerva Lowenthal e a l'è staa antezipaa el dì prima dal sò video musegal.

## Tracc

## Nòt


## Ligamm de foeura
*  Sexual Navigator, su Discogs, Zink Media.
The Pink Album

***The Pink Album*** a l'è l'album in studi vott del cantautor talian Immanuel Casto, publicaa el 25 de settember 2015 da la *Freak & Chic* cont distribuzion *Artist First*.

La sortida del disch a l'è stada antezipada di singoj *[[Deepthroat Revolution]]* e *[[Da grande sarai fr**io]]*, el primm publicaa el 22 de giugn e 'l segond el 18 de settember 2015.

## Trasc
# *Into the Pink* - 2:15 (musega: Keen)
# *[[Deepthroat Revolution]]* - 3:43 (test:Immanuel Casto - musega: Keen)
# *[[Da grande sarai fr**io]]* - 4:35 (test:Immanuel Casto, Fabi Canino - musega: Keen)
# *Rosico* (feat. Tying Tiffany) - 3:42 (test:Immanuel Casto, Tying Tiffany, Il Deboscio - musega: Keen)
# *Rosso, oro e nero* (feat. Soviet Soviet) - 4:23 (test:Immanuel Casto - musega: Einstürzende Neubauten) - a l'inizzi a l'era interpretada di Einstürzende Neubauten
# *[[DiscoDildo]]* - 3:41 (test:Immanuel Casto - musega: Keen)
# *Male al cubo* - 3:45 (test:Immanuel Casto - musega: Keen)
# *Social Queen* - 3:58 (test:Immanuel Casto - musega: Keen)
# *Horror vacui* (feat. Romina Falconi) - 4:04 (test:Immanuel Casto, Romina Falconi - musega: Keen)
# *Uomini veri* - 5:12 (test:Immanuel Casto, Romina Falconi - musega: Joe Jackson)
# *Alphabet of Love* - 3:32 (test:Immanuel Casto - musega: Keen)

## Formazion
* Immanuel Casto – vos
* Keen – strumentazion, còr (tracc 2 e 10), produzion
* La Vergine d'Orecchie – còr (a eccezion di tracc 1, 9 e 11)
* Lorenz Montanà – produzion (tracc 2 e 4)
* Micaela Ester Perardi – vos giuntiva (tracc 3, 6, 7 e 8)
* Tying Tiffany – vos giuntiva (traccia 4)
* Soviet Soviet – produzion (traccia 5)
* Valeri Cambareri – piano (traccia 6)
* Riccard Ferrini – ghitara (traccia 7)
* Romina Falconi – vos giuntiva (traccia 9)
* Federigh Bettini – ghitara (traccia 9)
* Cristian Sanzeri – missagg (a eccezion di tracc 7 e 10), produzion (tracc 3, 6)
* Giampier Ulacco – missagg (tracce 7 e 10)
* Lisander Vanara – masterizzazion

## Classifigh

## Nòt


## Ligamm de foeura
*  Immanuel Casto – The Pink Album, su Discogs, Zink Media. URL visitaa el 17 marz 2016.
Freak & Chic

***Freak & Chic*** a l'è l'album in studi sett del cantant talian Immanuel Casto, publicaa el 13 settember 2013 da la *JLe Management*.

## El disch
Pròduu dal Steven "Keen" Maggiore pasmà el *Beat Studio* de Bologna e missaa dal Cristian Sanzeri pasmà el *29100 Factory* de Piasenza, *Freak & Chic* a l'è staa antezipaa di singoj *Zero carboidrati* e *Tropicanal* e a l'è componnuu da noeuv bran, intra i quaj a gh'è *AnusMoutHand*, rifasement de *Anoboccamano*, bran che gh'era in *[[Deflorato]]* (2005).

## Tracc
Test de l'Immanuel Casto e musegh de Steven "Keen" Maggior.
# *Freak & Chic* - 4:16
# *Zero carboidrati* - 3:42
# *[[Sexual Navigator]]* - 3:02
# *Tropicanal* - 4:20
# *[[Sognando Cracovia]]* - 3:32
# *AnusMoutHand* - 4:16
# *Redemption* - 1:33 
# *Comunione e liberazione* - 5:20
# *Da quando sono morto* - 5:11

## Formazion
* Immanuel Casto – vos, còr
; Alter musecist
* Steven "Keen" Maggiore – sintetizzator, campionator
* Minerva Lowenthal – vos giuntiva (traccia 3)
* Romina Falconi – vos giuntiva (traccia 5)

## Nòt
Porn Groove 2004/2009

***Porn Groove 2004/2009*** a l'è la terza raccòlta del cantant italiano Immanuel Casto, publicaa el 9 de desember 2011 da la JLe Management.

## El disch
Publicaa domà per el scarigament digital, *Porn Groove 2004/2009* la gh'ha denter ona raccòlta di bran publicaa dal cantant intra el 2004 e 'l 2009, cont duu remix noeuv pussee.

## Tracc
# *Anal Beat* – 3:58
# *50 bocca/100 amore* – 3:58
# *[[Bondage]]* – 5:00
# *Coiti nel buio (Dark Room)* – 4:48
# *Io la do* – 3:30
# *Il tempo degli abusi* (feat. Kubrick) – 4:44
# *Gocce di piacere* – 5:02
# *Bukkake* – 3:22
# *Che bella la cappella* – 2:54
# *[[Brivido saffico]]* – 3:20
# *Fellatio... Che passione!* – 3:40
# *I Love Bears (Il bosco degli orsetti)* – 2:56
# *Il coraggio dell'analità* – 4:00
# *Fist Fucking* – 3:50
# *Anal Beat* (Pride Keen Remix) – 5:34
# *50 bocca/100 amore* (Rock Keen Remix) – 4:00

## Nòt
Adult Music

***Adult Music*** a l'è l'album in studi ses del cantant talian Immanuel Casto, publicaa el 5 de april 2011 da la *JLe Management*.

## Tracc
# *[[Escort 25]]* – 3:14
# *Revival* – 3:21
# *[[Killer Star]]* – 3:02
# *Il sesso vende sempre* – 3:59
# *[[Crash (Immanuel Casto)|Crash]]* – 3:16
# *Do Ut Des* – 2:45
# *Gioco di mano* – 3:34
# *Popper* – 3:07
# *Broken Girl* – 4:14
# *Fluffer Boy* – 3:42
# *Johnson* – 4:06
# *[[Touché (Par l'amour)|Touché]]* (Traccia Bonus) – 4:01

## Nòt
Orgoeuj omosessual

**Orgoeuj omosessual** a l'è 'l termen doperaa per indicà la fierezza de vess gay. Se dopera, comunement, anca el termen ingles ***gay pride*** che 'l indica minga domà chesta fierezza chì ma anca per parlà di Parada de l'orgoeuj omosessual (*Gay pride parade*), la marcia che la mantegn viva la memoria di mot de Stonewall del 1969.

## Fierezza omosessuala
L'orgoeuj che dis a l'è chel de vess chel che se è, da part di personn omosessuaj. Anca se 'l se dopera de spess el termen "orgoeuj", che l'è traduu da l'ingles *pride*, la parolla pussee giusta la sarïa, pussee che alter, "fierezza" si come orgoeuj a l'è anca sinonem de "superb". Cont el termen "fierezza" se voeur sotta-linià el penser oponuu a la vergògna, veduda comè la condizion denter la qual la maggior part di personn omosessuaj a l'era costreungiuu a viv in passaa.

L'"orgoeuj" el se basa sora trii prinzip:
# che i personn doverïen vess fier per quell che a hinn;
# che la diversitaa sessuala a l'è on cadò e minga ona vergògna;
# che l'orientament sessual e l'identitaa de gener a hinn innaa o, comonque, se pòden minga mudà comè se voeur.

## Cronologia di parad de l'orgoeuj nazional in Lombardia
### Manifestazion nazionaj
* 1999 - Comm

### Parad de l'orgoeuj nazionaj
Domà ona parada nazionala la vegn organizzaa de ann in ann in ona cittaa diversa:
* 2001 - Milan
* 2005 - Milan
* 2013 - *Onda Pride* (organizzaa anca a Milan)
* 2014 - *Onda Pride* (organizzaa anca a Milan)
* 2015 - *Onda Pride* (organizzaa anca a Milan e Pavia)
* 2016 - *Onda Pride* (organizzaa anca a Milan, Pavia e Vares)

## Simboj
El simbol pussee important de l'orgoeuj omosessual a l'è la bandera arcobalena, cognossuda anca cont el sò nòmm ingles *Rainbow Flag*.

## Nòt e alter progett



## Bibliografia
* 
* 
*
Roseri

**Roseri** (it. *Roserio*) l'è on quarter de la città de Milan.
El se troeuva a nord-ovest del center comunal, in del Municipi 8. Insemma a la Cassina Trivolza, l'è l'unega zona de Milan che la se troeuva al de là de l'autostrada A4.
A l'è staa on comun indipendent fina al 1869, quand che l'è staa taccaa a Musocch. Al temp di piev a l'era denter a la Piev de Bolaa.
Salah Abdeslam

El **Salah Abdeslam** (Bruxelles, 15 de settember del 1989) l'è on terrorista frances naturalizzaa belga, de origin marocchina. Jihadista de l'ISIS, l'ha organizzaa i atentaa a Paris del 13 de november del 2015.

## Biografia
L'è nassuu a Bruxelles da di gent con la cittadinanza francesa, ma de origin marocchina. El gh'ha dò fradej: Brahim, che l'è mort suicida in di attentaa, e 'l Mohammed, impegaa del comun de Molenbeek.

In del 2009 el vegn ciappaa a lavoraa a la STIB, per poeu vegnì licenziaa in del 2011, per i sò assenz.

In del dicember 2013, el diventa el direttor del bar **Les Béguines** a Molenbeek, poeu saraa perchè giraven di sostanz stupefacent.

## Attentaa a Paris
In di attentaa del 15 de november 2015, el Abdeslam l'era in del teater, e l'è scappaa in vetura despoeu.

Vegn menaa via el 18 de marz del 2016 da la Polizia belga in d'on appartament insema a di olter terrorista.
Polizia in Belgi

La **Polizia in Belgi** l'è deviduda in Polizia Federala e Polizia Locala

## Polizia federala
La **Polizia Federala** (olandes: *Federale Politie*; frances: *Police Fédérale*; todesch: *Föderale Polizei*) l'è la polizia che la gh'ha poder in tutt el Belgi intregh per fà respettà i legg soracomunaj e per i investigazzion di crimin pussee important. La da anca di jut ai polizii locai. La Polizia Federala la gh'ha circa 12'300 polee.

## Polizia locala

I **Polizii locai** (olandes: *Lokale Politie*; frances: *Police Locale*; todesch: *Lokale Polizei*) hinn 196 forz de polizia. 50 serivssen domà ona città, 146 pussee de ona città.

La Polizia locala la gh'ha la mira de fà respettà la legg locala e l'è comandada del sindech quand servissen domà ona città, e de on Comitaa de Polizia, quand che la controlla pussee de ona città.

La filosofia de la Polizia locala l'è quella de dà fiducia ai cittadin, e donca de concentrass in d'on territori limitaa.

G'hinn circa 33000 polee locai.

## Alter progett
Polizia in Francia

In Francia la polizia l'è compit del govern central, anca se i città pòden avegh di polizii ciamaa Police municipale.

## Agenzii

### Polizia Nazionala
La Police Nationale (prima ciamada *Sûreté*) l'è la forza de polizia civil de la Francia. L'è stada fondada de l*'Eugène François Vidocq* in del 1812, e la cambia el nom in del 1966. la gh'ha 150'000 polee e la controlla pussee i grand cittaa.

### Gendarmeria Nazionala
La Gendarmerie la fa part di forz armaa frances, e la controlla i cios, i cittaa piscinitt e i installazion militar. Incoeu gh'hinn 105'000 gendarm.

### Dogana

El *Direction générale des douanes et droits indirects* l'è la polizia doganala francesa, e la gh'ha 25'000 polee.

### Guard di camp

I Garde champêtre servissen a controllà la caccia e i zon de campagna. Hinn sotta el controll del Sindegh e pòden portà i arm.
Alda Merini

L**'Alda Merini** (Milan, 21 de marz del 1931 - Milan, primm de november del 2009) l'è stada ona poetessa e scrittora italiana.
A l'è stada vuna di esponent pussee originai de la poesia italiana de la segonda metà del XX secol.
Mont San Giorg

El **Mont San Giorg**, in italian **Monte San Giorgio**, l'è ona montagna de 1096 m arent al lagh de Lugan. Del 2007 el tocch tesines l'è patrimonni de l'Umanità, e del 2010 anca quell lombard l'ha ciappaa l'istess recognossement.
Jet Propulsion Laboratory

El ***Jet Propulsion Laboratory*** (**JPL** segónt la sìgla en inglés, **Laboratorio de Prupulsiù a Gèt**), übicàt a La Cañada Flintridge (arènt a Los Angeles) e a Pasadena, California, Stati Ünìcc, l'è 'n laboratóre endóche se fà sö e se contròla sónde spasiàle sènsa equipàgio per cönt de la NASA.

El JPL l'è 'n cèntro de resérca e svelöp finansiàt a leèl federàl, aministràt e gestìt del California Institute of Technology sóta contràt co la NASA. 'Ntra i progècc del JPL, i piö cunisìcc i è la misiù Galileo söl pianeta Giove e i rovers che gh'è dré a esplorà Marte, come el Pathfinder (1997) e la misiù Mars Exploration Rovers (custitüìda dei du rovers Opportunity e Spirit) del 2003. 

El JPL el g'ha mandàt misiù sènsa equipàgio envers töcc i pianeti de Sistema Solar. En piö, el JPL el g'ha efetuàt operasiù de cartografìa de la Tèra, e 'l gestés la Rét de Spàsio Profónt, co impiàncc endel deserto de Mojave (California), o en Spagna col Madrid Deep Space Communications Complex, o en Australia, arènt a Canberra.
Flare

El **flare** l'è on razz doperà asquas semper dai reoplan, ma in d'on quaj cas anca di veicol de terra e de mar, che 'l serviss a ingannà i sensor IR di quej missij ch'i cerchen el calor. Inveci, per i missij a guida radar, a hinn doperaa i chaff.

## Desvilupp

## Tecnega

## Vos correlaa
*Chaff
Cloud seeding

El **cloud seeding** (Inseminazion di nivol) l'è ona tegnega che la serviss a modifegà el clima. In pratega l'è el relass di sostanz chimegh in di nivol, ch'i servissen a fà da nuclei de condenzazzion e che menen pussee fazilment al pioeuv.
M. C. Gainey

El **Michael Connor** "**M. C.**" **Gainey** (Jackson, Mississippi, 18 de genar del 1948) l'è on comegh e attor american.
Polizia Granducala

La **Polizia Granducala** (Frances: *Police Grand-Ducale*, Lussemborghes: *Groussherzoglech Police*) l'è la forza de polizia del Lussemburgh. La Polizia l'è sotta 'l controll del Ministero d'Interni e del Granduca.

Dal 1 de genar del 2000 l'ha ciappaa dent i agent de la Gendarmeria Granducala.

La Polizia la gh'ha de controllà el territori nazional, controllà i frontee e fà respettà i legg e i decrett.

## Alter progett
Polizia in Qatar

La **[[Polizia]] in [[Qatar]]** l'è controllada del Ministeri d'Intern. I omen e i donn pòden devegnì poliziott, despoeu d'avè fà ona scoeura de polizia.

## Storia
La primma polizia in Qatar l'è stada fada su in del settember 1949.

## Organizzazzion
La Polizia l'è sotta 'l ministeri d'intern, fondaa in del 1970. L'è deviduda in d'on fracch de departiment.

## Agenzii
Incoeu la Polizia del Qatar l'è deviduda in:
***Qatar Police Force**, che la serviss a fà respettà i legg e menà in gatabuja i criminai. In del 2006 la gh'aveva 2500 polee
***Qatar State Security**, che la serviss a lottà contra el terrorism e 'l spionagg.
Attentaa de Bruxelles del 2016

El 22 de marz del 2016, ai or 8:00 circa, gh'hinn s'cioppaa trì bomb: Du al reoport de Bruxelles e vun a la stazzion de la metropolitana de Maalbeek. I attentaa hinn staa revendicaa da l'ISIS despoeu i 18 or.

## Esplosion
In di esplosion l'è staa trovaa l'esplosiv TATP, che l'è l'istess doperaa in di atentaa a Paris del 13 de november del 2015, e han mettuu dent anca di ciod, inscì de coppà pussee person possibej.

### Reoport de Bruxelles

Gh'è staa dò esplosion in de la sala d'aspett per i partenz al Reoport de Bruxelles-Nazional, vuna arent al banch de la American Airlines, l'oltra arent a d'ona caffetteria Starbucks. I veder hinn staa s'ceppaa e gh'è anca staa di dagn important a la struttura.

On terz ordign cont on AK-47 l'è staa trovaa dopo, e 'l govern l'ha mittuu el nivel de sicurezza pussee volt in del paes.

El govern l'ha saraa su el reoport e scancellaa tucc i sgor, e l'ha menaa i sgor in di reoport de Charleroi-Bruxelles sud e Schipol, ad Amsterdam.

### Metropolitana

On terz ordign l'è s'cioppaa in d'on vagon central che l'era drée a viaggià in tra el Maelbeek/Maalbeek e Schuman. Poeu la metropolitana l'è stada sarada su anca lee.
Vikidia

La **Vikidia** l'è ona enciclopedia wiki per i fioeulitt dai 8 ai 13 agn. La vegn fondada el 17 de november del 2006 dal  (Mathias Damour), utent de la Wikipedia in frances, e incoeu la Vikidia francesa la gh'ha pussee de 22000 vos.

Incoeu gh'è la version in frances, ingles, italian, spagnoeul, russ, catalan, basch e sicilian. 

## Vos corellaa
*WikiKids

## Ligamm da foeu
*Vikidia
Forza de Polizia de Malta

La **Forza de Polizia de Malta** (ingles *Malta Police Force*, maltes *Pulizija ta' Malta* ) l'è l'unega forza de polizia de Malta. La gh'ha circa 2000 impegaa e l'è stada fondada in del 1814 dal Sir Thomas Maitland, governador de Malta.

L'è gestida del Ministeri de l'interno e de la sicurezza nazionala.

## Fonzion
La Polizia maltesa la serviss:
*Prevenzion e repression del riatt
*Tegnì l'orden publegh e controllà i proprietà
*Polizia amministradiva
*Scorta e servizzi d'onor

## Organizzazzion
Anca se l'è piscinina, la polizia maltesa l'è dividuda in dipartiment. Gh'hinn anca 12 distett territoriai.

La Polizia maltesa la collabora con l'Europa e con l'INTERPOL.

## Equipaggiament
Normalment, i polee de Malta doperen minga i pistol lung la pattoja, porten domà el spray al peperoncin e 'l manganell.

## Ligamm de foeura
*
*
* Malta Police Force in sul sitt del governo maltes
*
*

## Alter progett

## Vos correlaa
*Forz armaa maltes
Sfros

El **sfros** l'è 'l traffegh clandestin de mercanzia in tra di Stat o zon dovanai different senza pagà i tass o respettà di limitazzion o proibizzion.
Vol Flydubai 981

El **Vol Flydubai 981** l'era on vol de linea de la Flybudai, decollaa dal Reoport Internazional de Dubai e che 'l gh'aveva de rivà a quell de Rostov.

El 19 de marz 2016, in del rivà al reoport, el s'è spetassaa a terra. Tucc i passeggee (44 russ, 8 ucrain, 2 indian e 1 uzbech) e i 6 omen de l'equipagg hinn mort.
Forz de polizia in Cechia

In Cechia, el servizzi de polizia l'è da da on poo de agenzii, la pussee importanta l'è la Policie České republiky.

## Polizia
La Policie la garantiss el respett general de la legg e l'investigazion di crimin ch'i van minga in de la giurisdizion di olter agenzii.

La gh'ha circa 40'500 impiegaa e l'è sotta el Ministeri d'Intern. L'è compartida in 14 dipartiment regionai, cont di division che lavoren a nivell statal.

## Dogana
La ministrazion dovanala de la Republega Ceca la controlla i confin de la Republega e de l'Union Europea. La combatt el sfros, la falsificazzion di ròbb e via inscì.

La gh'ha 14'500 agent e l'è sotta el Ministeri di Finanz. La protezion fisega del confin a l'è garantida, però, de 'n unità de la Polizia, la Polizia di Forestee.

## Servizzi di Preson
El *[[Vězeňská služba České republiky]]* el serviss a fà la guardia ai preson, e la controllà i tribunai, oltra a fa la scorta ai giudes e ai procurator. La fa anca i indagini per i crimin faa dent di preson.

La gh'ha 10'700 impiegaa e l'è sotta el Ministeri de la Giustizia.

## Ispettoraa General di Forz de Sicurezza
El *[[Generální inspekce bezpečnostních sborů]]* l'è la polizia che la fà i indagin per i crimin faa di polee. L'è direttament sottoposta al Prim Minister e la gh'ha 250 impiegaa.

## Polizia municipala
Tucc i comun de la Cechia, piscinitt e grand, pòden decid de avegh ona Polizia municipala (*Městská policie* o *Obecní policie*).
La soa giurisdizion l'è limitada al comun che la partegn, se gh'è n'è minga di accord che disen diversament. Despess i comun pussee piscinitt dann a la Polizia di comun pussee grand l'utorizzazzion de lavorà in del sò territori.

L'è controllada del Sindegh o da on olter member del Consej Comunal.

## Galleria di foto

Archivi:Main railway station Praha, Skoda Czech republic policie.JPG|Auto de la Polizia
Archivi:Celní správa car.jpg|Forgon di dovan
Archivi:Police bus Praha Palladium.JPG|Bus del servizzi di preson
Archivi:Škodovka městské policie (2).jpg|Vettura de la Polizia de Brno
File:Czech police automobile in Prague.JPG|Auto de la Polizia de Praga
Polizia (Slovenia)

La **Polizia** (**Policija** in sloven) l'è la forza de l'orden de la Slovenia. L'è sotta 'l Ministeri d'Intern e l'è dividuda in vott distett.

In del mond, la collabora cont i polizii d'Europa e anca con l'FBI, per l'addestrament.

## Organizzazzion
L'è dividuda in 8 distrett, ch'i controllen 111 stazzion de polizia, cont el quarter general a Lubiana.

Gh'è anca la Specialna Enota Policije, che l'è ona forza speciala che la serviss in de la lotta al terrorism.

La gh'ha 7842 polee.

## Arm e veicoi
La Polizia slovena la dopera:

### Pistol
*Beretta 92
*Beretta 8000
*SIG Sauer P226
*Glock 19
*Heckler & Koch MP5
*Heckler & Koch G36
*Zastava M70

### Vettur

*Citroën Jumper
*Ford Focus
*Opel Astra estate
*Renault Megane
*Renault Master
*Škoda Octavia Combi
*Škoda Octavia RS
*Škoda Superb
*Volkswagen Transporter
*Volkswagen Touareg
*Volkswagen Golf

### Elicotter
*Agusta Bell 206
*Agusta Bell 212
*Agusta Bell 412
*AgustaWestland AW109
*Eurocopter EC 135

### Moto
*Honda Deauville
*Yamaha FJR1300AP
*BMW R1150RT

## Alter progett

## Vos corelaa
*Guardia municipal
*Milizia de la Jugoslavia
Guardia del Consiglio Grande e Generale

La **Guardia del Consiglio Grande e Generale** l'è ona forza de polizia d'elite de la Republega de San Marin. La protegg i politegh pussee important de la Republega.

## Fonzion
A la Guardia, primm corp sammarines con di compit speciaj, a l'è daa el compit de protegg i Capitani Reggenti e i consiliee del Consiglio Grande e Generale durant i sò fonzion. L'è anca la scorta di politegh e minister forest quand che hinn in de la Republega.

La fa anca la guardia d'onor ai Scagn di Reggent e 'l volza bandéra in di cerimoni offiziai.

## Storia
A l'è fondada in del 1740, quand el Staa Pontifizzi ha provaa a ciappaa el San Marin, e donca i Sammarines han voruu ona guardia per i istituzzion republegan pussee important. All'inizzi la gh'aveva 12 soldaa e 2 caporai, nominaa direttament di Reggent.

Incoeu tucc i sammarines in tra i 18 e i 35 agn pòden fà part de la guardia.

## Vos corelaa
*Guardia di Rocca Compagnia di Artiglieria
Johan Cruijff

**Hendrik Johannes Cruijff**, ciamàt **Johan** e de spès scriìt **Cruyff** sö la stàmpa de lèngua mìa olandéza (en olandés: /joːˈhɑn krœyf/; Amsterdam, 25 de bril del 1947 – Barcellona, 24 de mars del 2016), l'è stat en zögadùr e alenadùr de fóbal e ditrigènt spurtìf olandés.
L'è cunsideràt giü dei piö brài de la stória , l'è stat giö dei  ezèmpe piö emblemàtich del fóbal totàl col qual l'Ajax de Amsterdam e la nasiunàl olandéza de Rinus Michels i g'ha revulusiunàt la stória del fóbal 'ntra la metà dei agn 1960 e la prima metà dei agn 1970.

Endel córs de la sò cairéra gh'è stat dat divèrsi scötöm: el piö famùs l'è "Profeta del gol", che 'l g'ha ispiràt el tìtol del docümentàre sö la sò vita de spurtìf, dirèt de Sandro Ciotti. El Gianni Brera el l'ìa 'nvéce batezàt "el Pelé bianch".

Ensèma col Michel Platini e col Marco van Basten, l'è 'l zögadùr che g'ha insìt piö tàte ólte el Balù dór. L'è stat iligìt el segónt piö brào zögadùr del sècol XX dedré del Pelé endela clasìfica fàda zó del IFFHS.

L'è stat apò a giü dei sés alenadùr a ìga insìt la Cópa dei Campiù dòpo ìla insìda apò a de zögadùr, i óter a ìga el stès rècord i è Miguel Muñoz, Giovanni Trapattoni, Josep Guardiola, Frank Rijkaard e Carlo Ancelotti.

## Riferimèncc
Polizia in Groenlandia

La **Polizia in [[Groenlandia]]** l'è dada da la Polizia danesa, che la gh'ha vun di sò 12 distrett a Nuuk, capital de la Groenlandia. In Groenlandia gh'è minga tròpp crimen, l'è pussee ligaa a la dipendenza da alcol e droga.

## Preson
In Groenlandia gh'è on sistema de "preson verta", indoa i detenuu i gh'han de andà in galera dai or 21:30 ai 6:30, e poeu pòden andà foeura, a lavoraa e anca a caccia, insema ad ona guardia.
I detenuu i gh'han i ciav de la soa cella.

Quej ch'i se droghen o tornen mia a hinn mettuu in insolament per 7 dì.
Dražen Petrović

**Dražen Petrović** (prununciàt [drǎʒɛn pɛ̌trɔʋit͡ɕ]; 22 de utùer del 1964 – 7 de zögn del 1993) l'è stat en zögadùr de palacanèstro croàto. El zögàa de guàrdia, e 'l g'ha cuminciàt a zögà come profesiunìsta en Europa endei agn 1980 prìma de nà a zögà endela National Basketball Association (NBA) endel 1989.

Petrović el g'ha insìt dò medàie d'arzènt e giöna de bróns a le Olimpìadi, 'na medàia dóra e giöna de bróns a la Cópa del Mónt, , 'na medàia dóra e giöna de bróns ai Campiunàcc Europèi. El g'ha reprezentàt la Jugoslàvia e piö tàrde la Croàsia. Endel 1985, el g'ha risiìt el *Golden Badge award* come piö brào atléta de la Jugoslàvia.

Dòpo i sò söcès en Europa col Cibona de Zagabria (del 1984 al 1988) e col Real Madrid (1988 e 1989), Petrović l'è stat ciamàt a zügà endel' NBA endel 1989 endela squàdra dei Portland Trail Blazers. Dòpo ìga fat en pó de panchìna 'l prim an, Petrović el g'ha migliuràt le sò prestasiù dòpo éser nat a zögà coi New Jersey Nets e l'è deentàt giöna de le guàrdie piö fòrti de töt el campiunàt e l'è stat ciapàt en cunsiderasiù per éser numinàt la guàrdia piö bràa de töcc i tép. A l'età de 28 agn, amò zùen e 'ndel pié de la sò cariéra Petrovic l'è mórt enden incidènt stradàl en Germania

## Riferimèncc
Gendarmeria Nazionala

La **Gendarmeria Nazionala** (in frances: *Gendarmerie Nationale*) l'è la forza de polizia a ordinament militar de la Francia.

El sò motto l'è *Pour la Patrie, l'Honneur et le Droit*, in lombard *Per la Patria, l'Onor e 'l diritt*. Hinn part anca de l'Eurogendfor.

## Compit
La Gendarmeria Nazionala:
*La controlla i canton rurai del paes e la frontiera
*Polizia amministrativa
*Tutela de l'orden publegh
*Assistenza e soccors
*Polizia militara

## Alter progett
Red di filobus de Milan

La **red di filobus de Milan** a l'è componnuda de quatter lign:
* / Circolara drizza (Vial Isonzo - Lott MM)
* / Circolara manca (Vial Isonzo - Lott MM)
*  Bovisa FN - Vial Isonzo
*  Lambraa FS MM - Vial Omero

I lign N90 e N91 effettuen el servizzi de nocc.

## Stòria

El primm filobus a l'è staa proeuvaa in del 1906, inquand, in ocasion de l'Esposizion Internazionala, la Societaa per la Trazion Elettrica ha mettuu giò ona linia che la percorreva el cios attorna i pavion de la Piazza d'Armi, menter el primm servizzi regolar cittadin a l'è del 1933, cont l'avertura de la linia 81 (Piazza Spotorno - Piazza Derghen).

In di agn depos la red la s'è desveluppada a la svelta, cont el pientament di lign radiaj e tangenziaj. Anca la noeuva circolara esterna (CE, poeu 90/91) a l'è stada realizzada comè linia de filobus.

A mitaa di agn 70 el se voeureva fà deventà la circolara 90/91 in ona linia de tram svelta, . Donca a hinn staa traa-via i lign aer e tant lign a hinn staa mudaa in lign de corrier normaj. Precisament:
* 81 e 82 (27 de settember 1976)
* 83 e MB (25 de ottober 1976)
* 95 (20 de settember 1977)
* 96/97 (5 de marz 1979)
* 84 (6 de fevree 1984).

In di agn depos, anca a causa del bandonament del progett del tram per la linia 90/91, a l'è staa faa puu nissun intervent sora la red, foeura d'on quaj cambiament picinin de percors.

I sforz a hinn staa concentraa sora el sveltiment di lign, cont la realizzazion de corsii riservaa. I progett per el slongament de la red a hinn mai andà oltra el staa sempi propòst.

## Vos ligaa
* Red di tram de Milan
* Lign de filobus lombard

## Bibliografia
* Marco Bersa, *Filovie e filobus. Milano 1933-1986*, Milano, Azienda Trasporti Municipali, 1986
* Paolo Gregoris, Francesco Rizzoli, Claudio Serra, *Giro d'Italia in filobus*, Cortona, Calosci, 2003 - pp.&nbsp;83–96
* AAVV, *FILOVIA - La Filovia Milanese tra Storia e Innovazione*, Azienda Trasporti Milanesi, Milano, 2009
Tanková a automobilní inspekce

La **Tanková a automobilní inspekce** l'è stada ona forza de polizia ceca. L'ha lavoraa fina al 21 genar 1991, quand l'è deventada part de la Polizia Militara.

## Compit
La Tanková a automobilní inspekce la serviva a:
*Gestion del servizzi civil in di esercitazzion di soldaa
*Gestì i violazzion di pilota militar
*Gestì i incident di auto de l'Armada
*Guidà i cortee di soldaa
Luis Sacch

El **Luis Sacch**, in italian **Luigi Sacco**, (Vares, 9 de marz 1769 – Milan, 26 de dicember 1836) l'è staa on medegh lombard, pioniee de la vaccinazzion contra el varioeul.
Grindadráp

La **Grindadráp** l'è ona tradizion di Isol Faroe, che la consist in del coppà di balenn per poeu divid i tocch de carna.

## Storia
La Grindadráp la gh'è semper stada in de la storia faroensa, 'me in tucc i terr de coltura norvegesa. I font storegh mostren che i balen hinn staa vun di element fondamentai del mangià di Faroe per 1200 agn. El grass a l'era brusaa e la pell per fà i cord.

Anca incoeu la carna de balena l'è util, perchè el mangià de importazion el costa minga tropp e quand che gh'è el temp gramm i supermercaa di Faroe pòden mia vess refornii.

## La caccia
La caccia l'è regolamentada da la legg di Faroe.

Quand che hinn vist di balen, a hinn ciamaa i sgent de l'isola, e cont di barch i balen a hinn portaa in de la spaggia. Lilinscì a hinn portaa arent a la costa cont di cord uncinaa e coppaa cont on cortell special.

## Etimologia
La parolla la deriva da *grinda*, che l'è el plural de "balena" e *drap*, vos del verb *at drápa*, coppà.

## Riferiment
* Grindadráp: istruzioni per l’uso
Sovereign Base Areas Police

La **Sovereign Base Areas Police** l'è la forza de polizia civil di Akrotiri e Dhekelia. L'è stada fondada in del 1960 e la controlla tucc quej di bas, civil e militar.

La SBA Police la gh'ha 241 polee e 12 polee civii. Gh'hinn anca 4 officiai ingles. 

La gh'ha anca ona preson, a Dhekelia.

## Vos correlaa
*Polizzia del Ministeri de la Defesa
Polizia federala (Belgi)

La **Polizia federala** (olandes: *Federale Politie*; frances: *Police Fédérale*; todesch: *Föderale Polizei*) l'è la polizia federala soralocal e specializzada del Belgi. L'ha ciappaa pòdè el primm de genar del 2001, despoeu de 'na riforma de la polizia.

## Compit
La Polizia federala:
*L'è la polizia amministrativa de tutt el Belgi
*Jutà i polizii locai
*Controllà i crimin speciai
*Polizia giudiziaria federala
*Polizia stradala

## Alter progett
Polizia locala (Belgi)

La **polizia locala** l'è la forza de polizia locala del Belgi. Ha ciappaa el poder el 1 de genar del 2001, despoeu de ona riforma de la Polizia.

La polizia locala l'è dividuda in Zon de Polizia e 'l sò lavorà el gh'ha bisogn de ona granda presenza in del territori.

## Struttura
L'è compognuda da 192 corp de polizia locala, da la fusion de la Polizia comunala e da di Brigaa local de la Gendarmeria.

## Fonzion
*Polizia de prossimità
*Pattoja de quarter
*Jut ai vittim di reatt
*Tegnì l'orden publegh
*Polizia del traffegh
Rendőrség

El **Rendőrség** (*Guardij de l'Orden* in lombard) l'è la forza de polizia de l'Ungheria. La lavora in tutt el territori del Stat.

## Compit
*Polizia de frontiera
*Polizia stradala
*Polizia giudiziaria

## Vos corelaa
*Polizia in Ungheria
Sarneghéra

La **Sarneghéra** l’è ü temporàl a “supercèla”, cioè de chi fórcc fórcc, che ‘l nas a l’impruìza apröf a Sàrnech e che ‘l se spósta d’öna banda sö per ol lach de Lùer e de l’ótra banda ‘l rìa fò ‘n Franciacorta.

Prìma ‘l se fà sènt ol vènt, pò i rìa i nìole col cél e ‘l lach chi diènta nìgher e pò de bòt ‘l vé zó ü muntù de àqua e i è asé öna quach menücc de Sarneghéra per böta a l’ària i cap e i tècc di cà e per mandà sóta àqua i strade e i paìs in rìa al lach.    

I Sarneghére i rià sura de töt tra avrìl e löi, ma chèi piö devastàncc i càpita a setèmber.
Craàta

Chèsta pagina la sèrf per catà fò ol nòm giöst e tràs fò de l'imbròi:

*Craàta: la nìstola de stòfa de mèt al còl;  
*Craàta: i arnés dovràcc di möradùr per i armadüre di pilàster.
Polizia (Danimarca)

La **Polizia** (**Politiet** in danes) l'è la forza de l'orden de la Danimarca, autorizada a doperà la forza in del paes.

## Organizzazzion

L'è dividuda in 12 distrett e du minor in di Groenlandia e Isol Faroe. Gh'hinn anca trii agenzii special:
*Rigspolitiet, forza de polizia speciala che la varda i edifizzi pussee important
*Politiets Efterretningstjeneste, el servizzi segret
*Politiets Aktionsstyrke, i forz speciai.

## Compit
*Prevenzion del crimen
*Repression di crimin
*Jutà i cittadin in di situazzion pericolos
*Investigazzion

## Alter progett

## Vos corelaa
*Politihjemmeværnet
Polizia Real de Gibilterra

La **Polizia Real de Gibilterra (in ingles**Royal Gibiltar Police*') l'è la forza de polizia di [[Gibilterra]]. L'è anca la forza pussee vegia del [[Commonwealth]], despoeu quella inglesa.

Ha ciappaa el tirol de *Royal'' in del 1992 per decision de la Regina Elisabetta II.

## Organizzazzion
La gh'ha 220 polee, e l'è dividuda in dipartiment, 'me l'antidroga, per esempi.

Dal 1999 la da l'unegh servizzi de ambulanza a Gibilterra.
Nils Olav

El **Nils Olav** l'è on penguin real che 'l viv in del zoo de Edinburgh. L'è la mascotte e colonnel in capp de la Guardia Reala Norvegesa. L'onor l'è staa conceduu dal re Harald V.
Koninklijke Marechaussee

La **Koninklijke Marechaussee** l'è la forza de gendarmeria de l'Olanda, e vuna di quater forz armaa del Regn. Hinn part anca de l'Eurogendfor.

## Storia
El corp el nass in del 1814, per orden del re Ghielm I, per sostituì la Gendarmeria francesa. In quij agn la parolla Gendarmeria la gh'aveva on sens negativ, donca el Re ha scernii la parolla alternativa **Maréchaussée**, che ha scorporaa da l'armada.

In del 1908 la ciappa el roeul de protegg el Palazz Real.

In del 1940 la Germania nazista la invad l'Olanda e uniss i Marechaussee a di olter polizii, e donca la perd el roeul militar e 'l aggettiv "Real".

Despoeu la guerra, el corp el vegn dividuu e nass la Rijkspolitie.

In del 1998 la divegn ona forza armada separada.

## Alter progett

## Vos corelaa
*Corp nazional de Polizia (Paes Bass)
Gendarmeria militar (Polonia)

La **Gendarmeria militar** (in polacch *Żandarmeria Wojskowa*) l'è ona forza armada de la Polonia e corp de gendarmeria del paes. La gh'ha i sò radis in de l'organizzazzion comunista Wojskowa Służba Wewnętrzna. Dal 2011 l'è in de la EUROGENDFOR.

## Organizzazzion
L'è organizzada in:
*On quarter general
*Tri unità special
*10 unità
*Du dipartiment
*45 stazzion regionai

## Alter progett
Craàta de möradùr

La **craàta di möradùr** l’è ün insèma de fèr che i vé prima incastràcc tra de lur e pò i vé inchignölàcc bé e i è dovràcc per tègn insèma l’armadüra d’ü pilàster quando s’fà la getàda. De fati la craàta la té ‘nsèma i ciàpe de lègn de l’armadüra, che sóta ‘l pis del bötöm frèsc i pöderès sbogiàs o, pès amò, dervìs fò del töt.

Chès-ce fèr è ciamàcc isé, dezà che i regorda la craàta de estìs de fati i bràsa fò 'l pilàster pròpe compàgn de la craàta la bràsa fò 'l còl.
Polizia nazional de la Polonia

La **Polizia nazional** (in polacch **Policja**) l'è la forza de polizia civil de la Polonia.

## Compit
La Polizia polacca la gh'ha in tra i sò compit:
*Protezzion di person e di proprietàa
*Tutella de l'orden publegh
*Inizziativ contra la criminalitàa e per la diffusion de la legalitàa
*Prevenzion del crimen
*Collaborazzion cont i olter polizii del mond

## Vos corelaa
*Żandarmeria Wojskowa
*Straż Graniczna
Monarchia

La **monarchia** l'è la forma de governo indoa el poder l'è in man ad ona persona e che la governa fin a la soa mort o a la soa abdicazion. Quella figura li l'è ciamada monarca.

I poder del monarca cambien sossenn da sistema a sistema, in di monarchij parlamentar l'è limitaa dal Parlament, e donca el monarca a l'è on simbol, in di monarchij costituzional el monarca el gh'ha pussee libertà, ma l'è limitaa da ona costituzion, inveci in di monarchij assoluu el monarca el gh'ha tucc i poder e l'è 
despess consideraa "sora" di gent.

La succession l'è dada squasi semper da ona fameja reala, anca se gh'hinn di cas de monarchia elettiva ('me el Sacher Roman Imperi o, incoeu, 'l Vatican).

L'è contrapposta a la Republega.

## Vos corelaa
*Monarchia parlamentara
*Monarchia costituzionala
*Monarchia assoluta
*Monarchism
*Monarchia autoproclamada
Eric Rudolph

L**Eric Robert Rudolph** (Merritt Island, 19 settember 1966) l'è on terrorista statunitens de matris cristiana. 

L'è famos per i attentaa ai Olimpiad de Atlanta, ch'ha faa perchè 'l voreva destabilizzaa el governa de Washington.

A l'ha copaa 3 person e ferii 150 person in di sò attentaa, che voreven vess contra l'abort e i diritt di gay.

## Biografia
L'è nassuu a Merrit Island, in Florida. El sò pader l'è mort quan lu 'l gh'aveva 15 agn.

A l'ha mia finii la scoeura, e l'è ndaa a fà el carpenter, e a 18 agn a taca su a fa part di grupp fondamentalista cristian.

el se enlisa anca in del esercit, ma poeu 'l vegn scasciaa via per via de 'vè fumaa de la marijuana.

## Attentaa di Atlanta
El 27 de luj del 1996 el mett ona bomba al *Centennial Olympic Park* de Atlanta durant i Olimpiad. Ona guarda l'ha descovrii la bomba e l'ha faa evacovà el parch, ma la bomba la s'cioppa e l'ha coppa ona donna, la *Alice Hawthorne*, e l'ha faa 111 ferii. L'è moruu de s'cioppon anca el cameramen turch *Melih Uzunyol*.

A la fin, a l'ha dii che 'l voreva colpì i idej del "socialism global" sostegnuu del "regim de Washington", de lu identificaa in de la canzon Imagine, inn de la competizzion. A l'ha dii de vorè "imbarazzà" el govern, che 'l dava l'abort a domanda e 'l voreva fermà i gioeugh e fà perd danee.

## Olter attentaa

## Arrest
Metropolitana de Brussel

La red de la **metropolitana de Brussel** (in frances: *Métro de Bruxelles* e in olandes: *Brusselse metro*) a l'è componnuda de duu red divers, on sistema de metropolitana pesanta e ona lingera, che serven la cittaa de Brussel, in Belgi. 

La red a l'è componnuda de quatter lign de metropolitana pesantae trii lign de metropolitana lingera (ciamada *[[premetrò|premétro]]*). I lign de metropolitana pesanta a hinn M1, M2, M5 e M6 corren per 39,9 chilometer, cont di sezion condividuu, e serven 59 stazion.
La red de premetro, invece, a l'è componnuda de trii lign de tram (lign T3, T4 e T7) che viaggen sòtta-terra, per ona quaj sezion perchè, al principi, a eren staa faa-sù per vess mudà poeu in lign de metropolitan. Ona quaj sezion sòtterania de tram la gh'è anmò, però, e donca incoeu a gh'è on total de 52 chilometer de metropolitana sòtterrania e de red de tram. In total, incoeu a gh'hinn 69 stazion de metropolitana e de premetro.

El 22 de marz 2016, la stazion de la metropolitana de Maelbeek a l'è stada taccada in di attentaa ch'a hann colpii la cittaa: chì vint personn a hinn staa mazzaa e 106 a hinn staa ferii.
L'attentaa a l'è staa revendicaa dal Staa Islamegh de Iraq e Siria.

## Red
La red metropolitana de Brussel a l'è componnuda de quatter lign (marcaa cont la lettera **M** per distinguj da i lign de premetro marcaa cont la **T**):
;Metropolitana pesanta

;Metropolitana lingera (*premetro*)

## Vos ligaa
* Attentaa de Bruxelles del 2016

## Nòt e alter progett

	

## Ligamm de foeura
*
Cellula

La **cellula** (del latin *cella*, stanza pecena) l'è l'unitaa basega struturala, funzionala e biolojega de tœts i vesser vivents cognossids; ind oltre parolle, una cellula l'è l'unitaa de la vita plu picinina qe g'è. Le cellule i è anca ciamade "quadrei de la vita", perqè i organism pluricellular i è faits sœ de cellule. El stude de le cellule l'è ciamad biolojia cellulara o citolojia.
Una cellula l'è faita de un citoplasma serrada sœ de una membrana, e la g'ha denter tante biomolecole comè proteine e acids nucleeg. I organism i pœl vesser classifegads comè unicellular quand qe i è faits sœ doma de una cellula, comè i bater, o multicellular quand qe i ge n'ha tante, comè ind el cas dei anemai e de le piante. L'om, prexempe, al g'ha 10 trilion (1013) de cellule. La plupart de le cellule de anemai e piante le se pœl veder doma cond un microscope, comè qe le g'ha dimension intra 1 e 100 micrometer.

## Storia
Le cellule i è stade descoverte del Robert Hooke ind el 1665, qe i ha ciamade insé perqè le se insomeava a le celle indove qe le viviva le monege cristiane. La teoria cellulara, qe l'è stada desvelupada ind el 1839 dal Matthias Jakob Schleiden e dal Theodor Shwann, la fa veder qe tœts i organism i è faits sœ de vuna o plu cellule, e qe le cellule i è le unitaa fondamentai de strutura e de fonzion in tœts i organism vivents, e qe una cellula la pœl derivar doma de un'oltra cellula. Se considera qe le cellule i è comparide sœ la terra almanc 3,5 miliards de agn fa.

## Tipolojie
Le cellule le pœl vesser de do tipolojie: qelle eucariotege qe le g'ha denter un nucli, e procariotege quand qe i ge l'ha miga. I procariota i è organism faits semper sœ de una cellula apena, menter i eucariota i pœl vesser unicellular o multicellular.

## Strutura de la cellula
Tœte le cellule, sies qelle procariotege sies qelle eucariotege le g'ha una membrana intoren a la cellula, qe la regola qell qe va denter e fœra (permeabilitaa seletiva) e la manten el potenzial eletreg de la cellula. Denter de la membrana, el citoplasma al tœl vià la plupart del volum de la cellula. Tœte le cellule (fœra dei eritrocita) le g'ha denter el DNA, el material ereditare dei gen, e l'RNA, qe al g'ha denter le informazion necessare per far sœ tante tipolojie de proteine comè i enzima. G'è anca tante oltre tipolojie de biomolecole ind le cellule. Denter ind le cellule pœ g'è i organei qe i è parts de la cellula adatade o specializade per portar inants una o plu fonzion specifege, istess de qell qe suced cond i orgen del corp uman.
Gesa de San Peder (Gallaraa)

La **Gesa de San Peder** (it.: *Chiesa di San Pietro*) l'è ona gesa romanega in del center de Galaraa.
L'è la gesa pussee veggia de la città: l'è stada fada su in tra el XI e 'l XII secol di maister comasitt. El sò stil a l'è romanegh, cont on quai element gotegh giontaa pussee tardi: inoltra, la gh'ha domà ona navada.
Cont el passà di agn gh'hann giontaa vari element, per esempi on campanin (che incoeu a gh'è pu), e dò absid laterai; inoltra hann slargaa l'absida principala e hann dervii dò fenester barocch.
In del XV secol l'è deventada on fortin: in di secoi l'è stada doperada anca 'me sala de riunion e beccheria.
In del 1844 l'è stada deciarada *patrimoni nazzional*; in tra el 1897 e 'l 1911 gh'è partii i lavorà de restaur: hann traa giò el campanin e tutt i cà che gh'era lì intorna, hann faa su anmò el vegg tecc de legn e decoraa el de dent. El 28 de otober del 1911 l'è stada consacrada torna.

## Alter progett
Moscova

La **Moscova**, in russ **Москва́** o **Москва́-река́**, l'è on fium de la Russia, che 'l scorr in di l'Oblast de Mosca e a Smolenks.
Metropolitana de Paris

La **metropolitana de Paris** (***métro de Paris*** in franzes) a l'è 'l sistema de metropolitana de Paris. Al principi a l'era ciamada *Chemin de Fer Métropolitain* (che 'l voeur dì "ferrovia metropolitana"), e poeu *Métropolitain*, e donca scurtaa in *Métro*.

La prima linia a l'è stada dervida ocasion de l'Expo 1900, menter l'ultema (la linia 14, tota automatega) a l'è intrada in funzion in del 1998. Da inquand a l'è stada fada-sù in del 1900, la red la s'è slongada a la svelta sora tutt el territòri parisin a partì da la segonda guerra mondiala. Depos ona "pausa" intra i agn '50 e '70; el desvilupp de la metropolitana a l'è, poeu, ripartii e a l'è rivaa fin ai *[[Periferia|banlieue]]*. Si come, in quand a hinn staa faa-sù chest slongament chì, a l'è staa scernii de costruii i stazion tucc visin e de doperà tren minga tropp gross, a l'è difizil, incoeu, sugutà a slongà pussee i lign.

La metropolitana a l'è gestida da la *[[Régie autonome des transports parisiens]]* (RATP), per cont del *[[Syndicat des transports d'Île-de-France]]* (STIF) cont el qual la stipula on contratt de servizzi de pussee agn.

## Red
La red de la metropolitana de Paris a l'è componnuda de 16 lign (14 principaj e 2 piscinin, ciamaa «bis»):

## Nòt e alter progett


## Bibliografia
*  Jules Hervieu, *Le chemin de fer métropolitain municipal de Paris*, Paris, Béranger éditeur, 1903.
*  *Le patrimoine de la RATP*, éditions FLOHIC, 1996, ISBN 2-84234-007-8
*  Jean Robert, *Notre métro*
*  Grégoire Thonnat, *Petite histoire du ticket de métro parisien*, éd. SW Télémaque, 2010
*  Jean Tricoire, *Un siècle de métro en 14 lignes. De Bienvenüe à Météor*, Éditions La Vie du Rail
*  Clive Lamming, *Métro insolite*
*  Gaston Jacobs, *Le métro de Paris: un siècle de matériel roulant*, Éditions La Vie du Rail, 2001, ISBN 2-902808-97-6
*  Roger-Henri Guerrand, *L'aventure du métropolitain*, Parigi, La decouverte, 1999
*  F. Descouturelle; A. Mignard; M. Rodriguez, *Le métropolitain d'Hector Guimard*, Somogy Éditions d'Art, 2003, ISBN 2-85056-815-5
*  D. Larroquen; L. Margairaz; P. Zembri, *Paris et ses transports*, Éditions Recherches, ISBN 2-86222-042-6

## Ligamm de foeura
*   
* 
* 
* 
* 
* 
* 
* 
* 
*
Ogooué

L**'Ogooué** (prononzia: [ogo'we]) a l'è on fiumm de l'Africa central.
El nass in de la Republega del Congo, ma el traversa soratutt el Gabon. Cont i sò 900 km, l'è 'l fiumm pussee longh del Gabon. El sò bassin idrografich a l'è de 223.856 km quadraa.
A l'è ben largh, e l'è navigabel per la pupart del sò percors. El traversa i città de Franceville, Booué, Ndjolé e Lambaréné. El finiss dent a l'Ocean Atlantich on poo pussee a sud de Port-Gentil.
Hawaii County

**Hawaii County** l'è ona contea di Hawaii. La gh'aveva 185079 abitant in del 2010, in del 2012 hinn staa stimaa in 189191
Kalawao County

**Kalawao County** l'è ona contea di Hawaii. La gh'aveva 90 abitant in del 2010 e l'è la segonda contea men popolada e la quarta pussee piscininna.
Lsjbot

L**Lsjbot** l'è on bot automategh che 'l scriv vos sora la Wikipedia, desviluppaa dal **Sverker Johansson**, utent de la Wikipedia in svedes. L'è famos per avè portaa la Wikipedia in waray-waray e la Wikipedia in cebuan a pussee de 1 milion de vos.

El sò mestee pussee famos l'è 'l scriv i vos in sui vess vivent, ma incoeu el scriv anca, in su la Wikipedia svedesa,  di articoi in su la geografia de l'Islanda.
Inn nazzional de la Republega de San Marin

L**Inn nazzional de la Republega de San Marin** l'è l'inn nazzional del San Marin.

## Storia
L'è staa scrivuu dal Federico Consolo in del 1894 per ona suplega del govern sammarines, e l'è staa ciappaa de 'na musega del secol quell de 10.

L'è staa scernuu 'me inn dal Consiglio Grande e Generale el 11 de settember 1894, e l'è staa sonaa per la prima volta el 30 de l'istess mes, al Palazz Publegh.

Incoeu l'è sonaa in di grand occasion.

## Test
El inn el gh'ha minga on test, anca se 'l Giosuè Carducci ha scrivuu on sò test, mai adottada dal govern local. Quell test l'è assee cognossuu a San Marin, ma l'è minga cantaa in di occasion offiziai.

## Vos correlaa
*Giubilanti d'amore fraterno